b'\n_START_ARTICLE_\nAugustusburgin ja Falkenlustin linnat\n_START_PARAGRAPH_\nAugustusburgin ja Falkenlustin linnat Br\xc3\xbchliss\xc3\xa4, Saksassa ovat UNESCOn maailmanperint\xc3\xb6luetteloon kuuluva kohde. Linnat on yhdistetty toisiinsa tilavalla puutarhalla._NEWLINE_K\xc3\xb6lnin arkkipiispa Clemens August rakennutti linnat 1700-luvulla. Arkkitehteina ty\xc3\xb6skenteliv\xc3\xa4t Johann Conrad Schlaun ja Fran\xc3\xa7ois de Cuvilli\xc3\xa9s. Augustusburgin linnan kuuluisan portaikon suunnitteli Balthasar Neumann._NEWLINE_Puutarhat suunnitteli Dominique Girard. Alkujaan linnojen l\xc3\xa4heisyydess\xc3\xa4 oli my\xc3\xb6s yksityiskohtainen kukkatarha, mutta Peter Joseph Lenn\xc3\xa9 rakennutti sen uudelleen 1800-luvulla maisemapuutarhaksi. Alueen entis\xc3\xb6iminen on osoittautunut vaikeaksi, sill\xc3\xa4 l\xc3\xa4hdemateriaalin hankkiminen on vaikeata.'